**ЖҮРӨКТҮ САКТОО — ӨМҮРДҮ САКТОО**

 **2025-жылдын 23-майында академик М.Миррахимов атындагы улуттук кардиология жана терапия борборунда жүрөк – кан тамыры орууларынан өлүм санын азайтуу боюнча стратегия темасында журналисттер менен жолугушуу болуп өттү.**

Кыргыз Республикасында жүрөк-кан тамыры оруулары калк арасында өлүмдүн негизги себеби болуп калууда. 2023-жылдагы маалымат боюнча өлүм санынын 52,3 % жүрөк-кан тамыры орууларынан кесепетинен болгон. Республикада орточо алганда жылына бул оруудан 20 000 адам, а күнүнө – 60 адамга жакын жашоо менен кош айтышат. Өлүм негизинен жүрөктүн коронардык орууларынан, миокарддын курч инфарктынан, артериялдык гипертензиядан, жүрөк ыргагынын бузулушу жана жүрөктүн өнөкөт жетишсиздигинен болот.

Ошондуктан Кыргыз Республикасынын Саламаттык сактоо министерствосунун колдоосу менен академик М.Миррахимов атындагы улуттук кардиология жана терапия борборунда жүрөк-кан тамыры орууларынан өлүм санын азайтуу боюнча стратегия иштелип чыгып, өз ишин баштаган. Биринчи жолу, жүрөк-кан тамыр жана жугуштуу эмес орууларды эрте аныктоо, алдын алуу жана көзөмөлдөө боюнча улуттук борборлоштурулган система АКШ, Европабиримдиктери жана Азия а өлкөлөрүнүн алдыңкы технологияларын тажрыйбаларын колдонуу менен улуттук система түзүлүүдө. УКТБ базасында кардиология жана кардиохирургия боюнча улуттук эксперттик борбордун уюштурулушу өзгөчө көнүлдү бурат. Стратегиянын негизинде жүрөк – кан тамыры боюнча жогорку технологиялуу кластерлер (КАТЛАБ) түзүлөт да “ЖКО оор түрлөрүнө жогорку технологиялуу жардам көрсөтүүнүн толук циклын” өзүнө камтып, аймактык денгээлде кардиология боюнча флагман боло алат.

Айта кетчү нерсе ЖКО, ЖЭО орууларын көзөмөлгө алуу, диспансеризациялоого негизделген алдын алуунун интеграцияланган жаңы концепциясы кызыгууну жаратат. Бүгүн УКТБ кардиологдордун жогорку квалификациялуу командасы ЖКО өлүм санын азайтуу боюнча комплексттик, алгылыктуу иштерди алып барышууда.

Азыркы күндө Кыргыз Республикасынын Министрлер кабинетинин жана КР Саламаттык сактоо министерствосунун артыкчылыктуу программаларына интеграцияланган саламаттык сактоонун бардык катмарын өзүнө камтыган ***Улуттук жүрөк-кан тамыры орууларын көзөмөлгө алуу жана алдын алуунун системасы*** жаралууда.

**Кыргыз Республикасында кардиологдордун 2024 -жылдагы негизги жетишкендиктери**

-Улуттук кардиология жана терапия борборунда модернизациялоо жана ондоп-өзгөртүү иштери жүрүүдө;

Жогорку технологиялуу интервенциялык, кардиологиялык эксперттик борбор түзүлүп, “Миокарддын курч инфарктты 24/7” программасы ишке кирип, бейтаптарга бюджеттик каржы эсебинен стенд коюу, электрокардиостимулятор коюу жана радиожыштыктуу абляция бекер жасалууда.

- Жогорку технологиялуу гибридтик, кардиохирургиялык борбор түзүлүүдө. Анда оор, татаал жүрөк орууларына транскатетердик операциялар (TAVI, MitraClip, стентграфт) жасалат.

* Кыргыз Республикасынын аймактарында жогорку технологиялуу жүрөк кан – тамыры кластерлери (KATLAB) түзүлүүдө. Ал биринчилерден Талас, Балыкчы, Нарын шаарларында 2025-жылы ишке кирет. Анда “Миокарддын курч инфарктты 24/7” жана “Ыкчам аритмология” программасы ишке ашырылат.
* **“Өз ден соолугуңду текшер**” аттуу уюлдук тиркеме “Түндүк” менен биргеликте иштелип чыкты. Ден соолукту өз алдынча текшерүүнүн, байкоо жүргүзүүнүн санарипттик модулу жакында ишке кирет;
* ЖКО жана ЖЭО көзөмөлгө алуу жана диагноз коюу боюнча борборлоштурулган аралыктан иштеген системанын проектиси иштелип чыкты. Ал бейтаптарга санариптин жардамы менен кеңеш берүү аркылуу саламаттык сактоонун алгачкы денгээлиндеги системаны күчөтүүгө багытталган.
* Эл аралык стандарттарга ылайык келген кардиологдордун жаңы муунун даярдоо жүрүүдө. Алар Россия, Европа, Улуу Британиядан жана башка өлкөлөрдөн стажировкадан өтүшүүдө.

**Жогорку технологиялуу медициналык жардамдын бейтаптарга өз убагында жеткиликтүү бериле баштагандыгы, акыркы он жыл аралыгында *жүрөк-кан тамыр орууларынын кесепетинен* өлүм санын азайтууга болгон тенденция экенин баса көрсөтүү зарыл.**